जरदारी ने किया न्यायपालिका, विरोधियों पर हमला  
जरदारी ने अपनी चुप्पी तोड़ते हुए न्यायपालिका और अपने विरोधियों पर उन्हीं मामलों को तेजी से आगे बढ़ाने का आरोप लगाया जो सरकार के खिलाफ है।
परेशानियों में फंसे पाकिस्तानी राष्ट्रपति आसिफ अली जरदारी ने मंगलवार को अपनी चुप्पी तोड़ते हुए न्यायपालिका और अपने विरोधियों पर उन्हीं मामलों को तेजी से आगे बढ़ाने का आरोप लगाया जो सरकार के खिलाफ है।  अपनी पत्नी और दिवंगत प्रधानमंत्री बेनजीर भुट्टो कर चौथी बरसी पर 50,000 से ज्यादा लोगों की जनसभा को संबोधित करते हुए जरदारी ने कहा, हम सुखिर्यां नहीं इतिहास बनाना चाहते हैं । प्रधानमंत्री और उनके कैबिनेट में निहित राजनीति असंभव को संभव बनाने का नाम है। उन्होंने कहा, राष्ट्र का निर्माण असंभव को संभव बनाने की कला है और मेरा मानना है कि मैं इसे अंजाम दे रहा हूं। इलाज के लिए 6 दिसंबर को एकाएक दुबई जाकर सरकार के भविष्य को लेकर अटकलें पैदा करने वाले जरदारी की यह पहली टिप्पणी है।  बेनजीर भुट्टो की हत्या के मामले के धीमे अभियोजन का हवाला देते हुए उन्होंने कहा, मैं मुख्य न्यायाधीश इफ्तिखार चौधरी से पूछना चाहूंगा कि भुट्टो मामले का क्या हुआ? ये अदालतें मेरे तहत काम नहीं करती।